6. Høring af Sundhedsaftale 2024-2027 (Åben)
Tidl. politisk behandling BY, 25.06.19, pkt. 118
Forventet sagsgang
Høring, SS-U, BS-U, ØK, BY
Lovgrundlag
Sundhedsloven og bekendtgørelse om sundhedsklynger, 
sundhedssamarbejdsudvalg, sundhedsaftaler og 
patientinddragelsesudvalg
SAGENS INDHOLD
Byrådet skal i denne sag tage stilling til udkast til ”Sundhedsaftale 2024-2027 – 
nærhed, tilgængelighed og sammenhæng for borgeren” og forslag til høringssvar fra [adresse]. 
Ifølge sundhedsloven skal region og kommuner i hver valgperiode indgå en sundhedsaftale. 
”Sundhedsaftale 2024-2027 – nærhed, tilgængelighed og sammenhæng for borgeren” er sundhedsaftalen 
for region, kommuner og almen praksis i den midtjyske region. Aftalen udgør den overordnede fælles 
retning for samarbejdet om det nære sundhedsvæsen de næste fire år. Formålet er at sikre et 
sammenhængende sundhedsvæsen og koordinerede forløb for borgere med fysisk eller psykisk sygdom.
Aftaleudkastet er sendt i høring af [adresse], som har politisk repræsentation fra 
kommuner og region samt fra almen praksis i [adresse]. 
Favrskov Kommune var sammen med de andre midtjyske kommuner, Region Midtjylland og PLO 
[adresse] repræsenteret ved en konference om det nære sundhedsvæsen og den nære psykiatri den 23. 
februar 2023, hvor et debatoplæg til den nye sundhedsaftale blev drøftet. Det fremsendte høringsudkast 
blev udarbejdet på baggrund af disse drøftelser. 
Den endelige sundhedsaftale sendes til godkendelse i kommuner og region i oktober til december 2023. 
Aftalen træder i kraft 1. januar 2024 efter Sundhedsstyrelsens godkendelse.
Sundhedsaftalen bygger på fire visioner for det fælles sundhedsvæsen i [adresse]: 

Sammenhæng og tryghed 

På borgerens præmisser

Et nært og tilgængeligt sundhedsvæsen

Et sundhedsvæsen i balance.
I sundhedsaftalen er der samtidig valgt tre fælles udviklingsområder, hvor indsatser udvikles og 
implementeres på tværs. For hvert område er der sat specifikke mål, der følges for at sikre, at udviklingen 
bevæger sig i den rigtige retning. Indsatsområderne er sammenfattet i nedenstående tabel.
Indsatsområder
Indsatsområde
Første fokus
Mål
Psykiatri og trivsel
Børn og unges trivsel
Forbedre den mentale 
sundhed og mindske 
mistrivsel hos børn og 
unge.
[adresse]: EMN-2023-01373
Dok-ID: 3549908
Sagsbehandler: gryl
Byråd
29. august 2023  19:00
Mennesker med svær 
psykisk sygdom
Forbedre sundheden og 
sikre mere 
sammenhængende forløb 
for børn, unge og voksne 
med svær psykisk 
sygdom
Sammenhæng for 
borgere med kronisk 
sygdom
Borgere med kronisk 
sygdom med størst behov 
for støtte og størst 
kompleksitet
Styrke samarbejdet om 
borgere med kronisk 
sygdom og nedbringe 
antallet af akutte 
indlæggelser
Velfærdsteknologi, 
digitalisering og 
datadeling
Katcha Iversen, 
digitale konsultationer og 
platforme
Datadeling
Sikre lettere og mere 
fleksibel adgang til 
sundhedsvæsenet for 
borgeren 
Sikre sammenhæng i 
borgerens forløb gennem 
digital kommunikation og 
datadeling
For at nå ovenstående mål skal der løbende udarbejdes samarbejdsaftaler, som beskriver konkret ansvars- 
og opgavefordeling mellem kommuner, region og praktiserende læger. 
Sundhedsaftalen indeholder derfor også en række samarbejdsprincipper, som skal danne grundlag for de 
kommende samarbejdsaftaler. De vedrører bl.a. ”økonomisk klarhed”, ”kvalitet hele vejen rundt”, ”virtuelt 
hvor det er muligt”, ”fælles tidligere” og ”sammen med borgerne”. 
Inden samarbejdsaftalerne bliver gældende for den enkelte kommune, skal de både være godkendt i 
Sundhedssamarbejdsudvalget, Regionsrådet og Byråd.
VURDERING
Social og Sundhed har udarbejdet et udkast til høringssvar, hvor der gives udtryk for, at Favrskov Kommune 
overordnet kan tilslutte sig visioner, indsatsområder og målsætninger i [adresse] 2024-2027. 
Derudover bemærkes der følgende i høringssvaret:

At fokusområdet angående forebyggelse fra [adresse] 2019-2023 er taget ud

At der med fordel kan tænkes mere i forebyggelse for borgere med forstadier til eller nyopdaget 
kronisk sygdom samt forebyggelse for somatisk sygdom blandt borgere med svær psykisk sygdom

At der med fordel kan tænkes i indsatser både på individ- og på gruppe-niveau, når det kommer til 
børn og unges trivsel 

At der tilføjes målopfølgning på antallet af henvisninger til PPR 

At der tilføjes mere konkrete indikatorer for velfærdsteknologi, når der skal følges op på aftalens 
målsætninger 

At der i forbindelse med datadeling mellem sektorer tages højde for, at socialområdet ofte bruger 
andre fagsystemer end sundhed og ældre. 
Sagen samt udkastet til høringssvaret har været i høring i Ældrerådet og Handicaprådet i perioden 13. til 
20. juni 2023. Høringssvarene er vedlagt som bilag. 
Ældrerådet udtrykker opbakning til aftalen. Rådet har et konkret ændringsforslag til side 2 i aftalen, hvor de 
ønsker et mindre passivt sprogbrug vedrørende inddragelse af borgeren. Social og Sundhed er enige i 
forslaget og har indarbejdet det i høringssvaret. Ældrerådet bemærker desuden, at der kunne være et mere 
centralt fokus på forebyggelse, samt at en fair økonomisk balance er særdeles vigtig. Social og Sundhed 
er enige i bemærkningen og vurderer, at dette allerede er adresseret i høringssvaret.
 
Handicaprådet tiltræder udkastet til høringssvar og tilslutter sig Social og Sundheds bekymring omkring, at 
fokus på forebyggelse er mindre fremtrædende i den nye udgave af Sundhedsaftalen. Handicaprådet 
udtrykker også bekymring for målsætningen vedrørende mere hjemmemonitorering og flere digitale 
konsultationer. Handicaprådet frygter, at et stort antal borgere ikke profiterer af de tiltag, der er anført i 
Sundhedsaftalen for dette mål. Social og Sundhed har tilføjet en bemærkning i høringssvaret om, at der 
bør være en opmærksomhed på løbende at sikre, at borgerne understøttes i håndteringen af digitale 
værktøjer.  
Ældrerådet og Handicaprådet vil løbende på deres møder blive orienteret om status på implementering af 
sundhedsaftalen.
ØKONOMI
Kommunerne medfinansierer det regionale sundhedsvæsen via den aktivitetsbestemte medfinansiering. I 
Favrskov Kommune er der i budgettet for 2024 afsat 177,7 mio. kr. til aktivitetsbestemt medfinansiering af 
sundhedsvæsenet. 
I sundhedsaftalen fremgår det, at de økonomiske konsekvenser skal være klarlagt, når der ændres på 
opgavevaretagelsen mellem region og kommuner. Erfaringerne viser, at det hovedsageligt er kommunerne, 
der indtil videre har overtaget opgaver fra regionen uden økonomisk kompensation. I aftalen er det 
beskrevet, at der skal være en fair balance i økonomien mellem parterne i udviklingen af sundhedsvæsenet. 
Af udkastet til høringssvaret fremgår det, at Favrskov Kommune forventer, at der er balance i de 
økonomiske konsekvenser af Sundhedsaftalen for alle parter, og at kommunerne får midler til de opgaver, 
de måtte overtage som følge af kommende aftaler. 
INDDRAGELSE
Sundhedsaftalen har været i høring hos Favrskov Kommunes Handicapråd og Ældreråd.
INDSTILLING
Direktøren for Social og Sundhed indstiller til Byrådet:
1.
At forslag til høringssvar vedrørende Sundhedsaftalen 2024-2027 godkendes.
BESLUTNING
Social- og Sundhedsudvalget, 8. august 2023:
Fraværende: Ingen
Indstilles godkendt.
Børne- og Skoleudvalget, 9. august 2023:
Fraværende: Ingen
Indstilles godkendt. 
Økonomiudvalget, 15. august 2023:
Fraværende: Ingen
Indstilles godkendt.
Byråd, 29. august 2023:
Fraværende: Maren Møller, Bjarne Ravn
Godkendt.  
Bilag
1.
Høringsversion Sundhedsaftalen 2024-2027 (3553453)
2.
Høringssvar fra [adresse] - udkast til Sundhedsaftalen 2024-2027 (3551316)
3.
Høringsbrev Sundhedsaftalen 2024-2027 (3553452)
4.
Høringsparter Sundhedsaftalen 2024-2027 (3553454)
5.
Tids- og procesplan for sundhedsaftalen 2024-2027 (3553462)
6.
Ældrerådets høringssvar Sundhedsaftale 2024-2027 (3565732)
7.
Handicaprådets høringssvar Sundhedsaftalen 2024-27 (3565947)
